এক দীৰ্ঘ বিৰতিৰ মূৰত ন্যায় পালে এটা পৰিয়ালে । 2016 চনৰ পৰা ন্যায়ৰ আশাত বন্দী আছিল পৰিয়ালটো । অৱশেষত 2022 চনত ন্যায় পালে এই পৰিয়ালটোৱে । তেলেংগানাৰ হায়দৰাবাদৰ POCSO আদালতে 4 বছৰীয়া এগৰাকী কিশোৰীক যৌন নিৰ্যাতন চলোৱাৰ অপৰাধত দুছাৰী ৰাজু ওৰফে কাতম ৰাজুক দোষী সাব্যস্ত কৰি 20 বছৰৰ কাৰাদণ্ড প্ৰদান কৰে (Man gets 20 years in jail for sexually assaulting girl child)।
কণমানিজনীয়ে সমগ্ৰ ঘটনাটো মাকৰ আগত বিৱৰি কোৱাৰ পাচতে কণমানিজনীৰ মাকে কাষ চাপে আৰক্ষীৰ । এই অভিযোগৰ ভিত্তিতে মাঞ্চল আৰক্ষী থানাত এই সন্দৰ্ভত এক গোচৰ ৰুজু কৰি আৰম্ভ কৰে তদন্ত । তদন্তৰ সময়ত মাঞ্চল আৰক্ষী থানাৰ আৰক্ষীয়ে ঘটনা সন্দৰ্ভত বহু প্ৰমাণ সংগ্ৰহ কৰিবলৈ সক্ষম হয় ।
2016 চনৰ পৰাই বৰ্তমান পৰ্যন্ত ঘটনা সন্দৰ্ভত শুনানি চলি আছিল । অৱশেষত বৃহস্পতিবাৰে এই গোচৰৰ শুনানি অনুসৰি এল বি নগৰৰ বিশেষ POCSO আদালতৰ ন্যায়াধীশ হৰিষাই অভিযুক্ত দুছাৰী ৰাজুক শাস্তি স্বৰূপে 20 বছৰৰ সশ্ৰম কাৰাদণ্ড বিহাৰ (Man sentenced 20year imprisonment) লগতে 20 হাজাৰ টকাৰ জৰিমণাও আৰোপ কৰে ।
